===Panserbrydende granater===
Under den første kamp mellem to panserskibe, [[slaget ved Hampton Roads]] mellem [[USS Monitor]] og [[CSS Virginia]] i 1862 kunne man konstatere, at det var tæt ved umuligt med datidens ammunition at gennemskyde panseret på nogen af skibene. Det danske panserbatteri [[Panserbatteriet Rolf Krake|Rolf Krake]] fik under [[2. Slesvigske Krig|krigen i 1864]] enkelte træffere, der slog hul i panseret, men skaderne var beskedne. Dette gav anledning til et kapløb mellem udviklingen af panserbrydende granater og udviklingen af stadigt kraftigere panserplader. Efterhånden blev panserpladerne så tykke og tunge, at man kun kunne bruge det kraftigste panser på større skibe og efterhånden også kun på de vigtigste dele af skibet, hvis skibet ikke skulle blive alt for tungt. Granater fra de største skibskanoner (og tilsvarende kanoner anbragt i kystbefæstninger) blev efterhånden så store, at de kunne gennembryde alt.
Fysik